L 141/46
LT
Europos Sąjungos oficialusis leidinys
2023 5 31
3) Paslaugų profiliai, prašymai ir prioritetų nustatymas: a) paslaugų profiliai apibrėžiami pagal jų pagrindinių požymių reikšmes.
Iš anksto nustatyti paslaugų profiliai nustatyti priede; b) naudotojai gali teikti paslaugų prašymus, kaip apibrėžta Įgyvendinimo sprendimo (ES) 2023/1055 9 straipsnyje; c) paslaugų prašymai teikiami laikantis Įgyvendinimo sprendimo (ES) 2023/1055 9 straipsnyje nustatytų taisyklių.
GOVSATCOM centras priskiria prašymą išplėstiniam Sąjungos tinklui, kuris apima pagal Sąjungos saugaus junglumo programą teikiamus pajėgumus; d) bet koks su paslaugų prašymu susijęs nesuderinamumas, įskaitant poreikį atsisakyti paslaugų, turi atitikti Įgyvendinimo sprendimo (ES) 2023/1055 11 straipsnyje nustatytas taisykles.
4) Diegimo logika: a) sistema, kuria įgyvendinama Sąjungos saugaus junglumo programa, suvokiama kaip modulinė kintamo masto sistema, kuria, atsižvelgiant į paslaugų paklausos raidą per visą naudojimosi jomis laikotarpį, palaipsniui plečiamas kosmoso segmentas; b) sistemos, kuria įgyvendinama Sąjungos saugaus junglumo programa, moduliškumas ir išplečiamumas gali apimti privačiojo sektoriaus investicijas, atitinkančias rinkos paklausos svyravimus; c) kosmoso ir žemės segmentuose atliekami papildymo veiksmai nedaro poveikio operacinių paslaugų tęstinumui.
3 straipsnis Įsigaliojimas Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
Priimta Briuselyje 2023 m. gegužės 30 d.
Komisijos vardu Pirmininkė Ursula VON DER LEYEN